text: Kom og se vore kolonihaver
  26 juni 2016 kl. 05.39
  Søndag kan interesserede komme på besøg i en række sønderjyske haveforeninger, der holder åben have.
  Engang var kolonihaver et fristed, hvor arbejdere kunne få sig en lille grøn nyttehave og et tilhørende træskur, uden at det skulle koste en mindre formue  - men nu er kolonihaver for allesamfundsgrupper og aldersklasser  og i høj kurs i mange byer.
  Søndag kan interesserede komme på besøg i en række sønderjyske haveforeninger, der holder åben have fra kl. 10 til 16.
  I haveforeningerne Humlehaven og Ringhaven, Haderslev, samt Skovly, Sundeved, Sundsmark og Sønderskov i Sønderborg, er alle haveinteresserede velkomne til at besøge kolonihaver med åbne havelåger, hvor glade kolonister tager imod og viser rundt i deres køkkenhaver - og prydhaver.
  Det er Kolonihaveforbundets Kreds Sønderjylland, der arrangerer - og i haveforeningernes fælleshuse kan gæsterne desuden møde foreningernes bestyrelser og få mere at vide om livet i kolonihaverne.
  